पिछले साल ताइवान की राष्ट्रपति त्साई इंग-वेन के पद संभालने के बाद से बीजिंग ने द्वीप के आसपास सैन्य अभ्यास तेज कर दिए हैं क्योंकि उन्होंने (राष्ट्रपति ने) दोनों क्षेत्रों को वन चाइना का हिस्सा मानने से इनकार कर दिया था.ताइवान के रक्षा मंत्री फेंग शिह-कुआन ने मंगलवार को जारी 14वीं रक्षा रिपोर्ट में कहा कि निरंतर सैन्य अभ्यासों ने ताइवान क्षेत्र में सुरक्षा को लेकर एक बड़ा खतरा खड़ा कर दिया है. फेंग ने कहा, ताइवान, चीन के रक्षा बजट और सैन्य विकास का मुकाबला नहीं कर सकता.